OzLabs/hebrew-wiki-articles huggingface dataset:
אודונטופריניים

אודונטופריניים (שם מדעי: Odontophrynidae) היא משפחה של דו-חיים מסדרת חסרי זנב. 

בני משפחה זו חיים ביערות אמריקה הדרומית והמרכזית. הם סווגו לראשונה בשנת 1969, כחלק ממשפחת הלפטודקטיליים (Leptodactylidae) הגדולה. ב-2006 עברו על פי בדיקות מולקולריות למשפחת הקיקלורמפידיים (Cycloramphidae), וב-2011 סווגו כמשפחה עצמאית. 

משפחת קרפדות אלו חיים ביערות הלחים, הם בעלי גוף מגושם ורגליים קצרות מאוד, לסת גדולה ולחלקם ישנם "קרניים" מעל עיניהם.

==מיון==
המשפחה כוללת 52 מינים ב-3 סוגים:
*משפחה אודונטופריניים (Odontophrynidae)
**סוג ומין יחיד Macrogenioglottus alipioi
**סוג Odontophrynus - בו 11 מינים
**סוג Proceratophrys - בו 40 מינים

==קישורים חיצוניים==

קטגוריה:ניאובטרכיה
קטגוריה:בעלי חיים שתוארו ב-1969
פלודריאדיים

פלודריאדיים (שם מדעי: Pelodryadinae) היא תת-משפחה של דו-חיים ממשפחת האילניתיים, צפרדעי העצים. צפרדעים אלה חיות על עצים ביערות הגשם, וחלקם גם שוכני נחלים, באיים באינדונזיה, גינאה החדשה, איי שלמה ואוסטרליה. יש גם המסווגים אותם למשפחה משלהם (Pelodryadidae).

בקבוצה ארבעה סוגים, כשהסוגים Cyclorana וNyctimystes משויכים לפעמים לחלק מהסוג ליטוריה (Litoria).

אלו צפרדעים בינוניות, שוכנות עצים ורובם בעלי עור ירוק בהיר או צהוב, עיניהם חומות או לבנות עם אישונים קנים והם בעלי לסתות גדולות.

==מיון==
*תת-משפחה פלודריאדיים (Pelodryadinae)
**סוג Cyclorana - בו סיקלורנה פלטיצפלה
**סוג ליטוריה (Litoria) 
**סוג Nyctimystes
**סוג Pelodryas
**סוג Ranoidea - בה רנואידה ספלנדידה

==קישורים חיצוניים==

[[אילנית אוסטרלית לבנה.]]

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי אלברט גינטר
קטגוריה:תת-משפחות בעלי חיים
פרינוברצ'יים

Phrynobatrachus natalensis
פרינוברצ'יים (שם מדעי: Phrynobatrachidae) היא משפחה של דו-חיים מסדרת חסרי זנב.

משפחה זו מכילה סוג אחד - צפרדע שלולית קטנה (Phrynobatrachus) ובה 85 מינים. היא נפוצה רק באפריקה שמדרום לסהרה. בעבר הם שויכו למשפחות: צפרדעיים, פטרופדיים, פיקסיספלידיים ופטיצ'דניים (Ptychadenidae) אך כיום הם עברו למשפחה עצמאית.

אלו מהדוחיים הנפוצים ביותר באפריקה. הן קטנות מאוד - לא יותר מ-30 מ"מ אורך, בעלות צבעים דהויים ומאוד זריזות. הם מתרבות בשלוליות ברחבי אפריקה ומטילים את ביציהם בסמוך למים.

צפרדעים קטנות אלו נפוצות מאוד, הן ביערות הגשם והן בסוואנות.

==מינים==
{|
|
*Phrynobatrachus acridoides
*Phrynobatrachus acutirostris
*Phrynobatrachus africanus
*Phrynobatrachus albifer
*Phrynobatrachus albomarginatus 
*Phrynobatrachus alleni 
*Phrynobatrachus annulatus 
*Phrynobatrachus anotis 
*Phrynobatrachus asper
*Phrynobatrachus auritus 
*Phrynobatrachus batesii 
*Phrynobatrachus bequaerti 
*Phrynobatrachus breviceps 
*Phrynobatrachus brevipalmatus 
*Phrynobatrachus bullans 
*Phrynobatrachus calcaratus 
*Phrynobatrachus chukuchuku
*Phrynobatrachus congicus 
*Phrynobatrachus cornutus 
*Phrynobatrachus cricogaster 
*Phrynobatrachus cryptotis 
*Phrynobatrachus dalcqi
*Phrynobatrachus danko 
*Phrynobatrachus dendrobates
*Phrynobatrachus dispar 
*Phrynobatrachus elberti
*Phrynobatrachus francisci 
*Phrynobatrachus fraterculus 
|
*Phrynobatrachus gastoni 
*Phrynobatrachus ghanensis 
*Phrynobatrachus giorgii
*Phrynobatrachus graueri 
*Phrynobatrachus guineensis
*Phrynobatrachus gutturosus 
*Phrynobatrachus hieroglyphicus
*Phrynobatrachus hylaios 
*Phrynobatrachus inexpectatus 
*Phrynobatrachus intermedius 
*Phrynobatrachus irangi 
*Phrynobatrachus jimzimkusi
*Phrynobatrachus kakamikro 
*Phrynobatrachus keniensis
*Phrynobatrachus kinangopensis 
*Phrynobatrachus krefftii
*Phrynobatrachus latifrons
*Phrynobatrachus leveleve
*Phrynobatrachus liberiensis
*Phrynobatrachus mababiensis 
*Phrynobatrachus maculiventris
*Phrynobatrachus manengoubensis
*Phrynobatrachus minutus 
*Phrynobatrachus nanus 
*Phrynobatrachus natalensis
*Phrynobatrachus njiomock 
*Phrynobatrachus ogoensis
*Phrynobatrachus pakenhami
*Phrynobatrachus pallidus 
|
*Phrynobatrachus parkeri
*Phrynobatrachus parvulus
*Phrynobatrachus perpalmatus 
*Phrynobatrachus phyllophilus
*Phrynobatrachus pintoi 
*Phrynobatrachus plicatus
*Phrynobatrachus pygmaeus
*Phrynobatrachus rainerguentheri 
*Phrynobatrachus rouxi
*Phrynobatrachus rungwensis
*Phrynobatrachus ruthbeateae 
*Phrynobatrachus sandersoni
*Phrynobatrachus scapularis 
*Phrynobatrachus scheffleri 
*Phrynobatrachus schioetzi
*Phrynobatrachus steindachneri
*Phrynobatrachus sternfeldi
*Phrynobatrachus stewartae
*Phrynobatrachus sulfureogularis
*Phrynobatrachus taiensis
*Phrynobatrachus tokba
*Phrynobatrachus ukingensis 
*Phrynobatrachus ungujae 
*Phrynobatrachus uzungwensis 
*Phrynobatrachus versicolor
*Phrynobatrachus villiersi
*Phrynobatrachus vogti
*Phrynobatrachus werneri
|
|}

==קישורים חיצוניים==

קטגוריה:בעלי חיים שתוארו ב-1862
קטגוריה:טקסונים שתוארו בידי אלברט גינטר
קטגוריה:ניאובטרכיה
פטיצ'דניים

פטיצ'דניים או צפרדעי סוואנה (שם מדעי: Ptychadenidae) היא משפחה של דו-חיים מסדרת חסרי זנב. 

בעבר הייתה משפחה זו תת-משפחה של צפרדעיים, אך על פי בדיקות מולקולריות היא הפכה למשפחה בפני עצמה. מיניה חיים באפריקה שמדרום לסהרה.

אלו צפרדעים קטנות הנחבאות בעשב ומוסוות כמוהו. הם בעלות עיניים גדולות ורגליים ארוכות, העוזרות להם לקפץ גבוה. גופם מנומר בפסים כהים מעט.

==מיון==
במשפחה 3 סוגים ובין 52 ל-55 מינים:
*משפחה פטיצ'דניים (Ptychadenidae)
**סוג Hildebrandtia - בו 3 מינים
**סוג ומין יחיד Lanzarana largeni
**סוג Ptychadena - בו 51 מינים

==קישורים חיצוניים==

קטגוריה:ניאובטרכיה
פילומדוסיים

פילומדוסיים או צפרדעי עלים (שם מדעי: Phyllomedusinae) היא תת-משפחה של דו-חיים ממשפחת האילניתיים. לעיתים הם נחשבים למשפחה עצמאית (Phyllomedusidae).

בני קבוצה זו חיים ביערות הגשם של אמריקה הדרומית ואמריקה המרכזית ואף במקסיקו. הם חיים על העצים, כשכמה מינים חיים בביצות ובנהרות ומטילים ביצים על העלים הלחים של היער, בדרך כלל מעל מקווה מים. 

בני הקבוצה בעלי רגליים ארוכות, עיניים אדומות וצידיים בוהקים. חלקם נמצאים בסכנה עקב כריתת היערות.

==מיון==
*תת-משפחה פילומדוסיים (Phyllomedusinae)
**סוג Agalychnis - בה המין אילנית אדומת-עין
**סוג Cruziohyla
**סוג Hylomantis 
**סוג ומין יחיד Pachymedusa dacnicolor
**סוג Phasmahyla 
**סוג Phrynomedusa 
**סוג אילנית עלים (Phyllomedusa) - הסוג הגדול ביותר בקבוצה וכולל מעל 30 מינים.

==גלריה==
<gallery mode=packed>
Agalychnis callidryas, zuhaitz-igela.jpg|אילנית אדומת-עין
Phyllomedusa oreades.jpg
Makifrosch3 fcm.jpg|אילנית הקוף 
Cruziohyla calcarifer.jpg
</gallery>

==קישורים חיצוניים==

*
קטגוריה:בעלי חיים שתוארו ב-1958
קטגוריה:טקסונים שתוארו בידי אלברט גינטר
קטגוריה:תת-משפחות בעלי חיים
סבריר אינגסון

סבריר אינגי אינגסון (באיסלנדית: Sverrir Ingi Ingason, נולד ב-5 באוגוסט 1993) הוא כדורגלן איסלנדי המשחק בעמדת הבלם בקבוצת מיטיולן מהסופרליגה הדנית ובנבחרת איסלנד, בה הוא גם כקפטן. לפני כן שיחק כחמש עונות בפאוק סלוניקי. 

==קריירת מועדונים==
אינגסון משחק בדרך כלל במרכז ההגנה. הוא החל את הקריירה המקצוענית בקבוצת אוגנבליק בשנת 2011, אליה הושאל לבכורה בבוגרים ממועדונו פרייד'פליק. באותה העונה שיחק 4 משחקים, בהם כבש שער ליגה אחד. בעונת 2012-13 שב לפרייד'פליק לשתי עונות רצופות. בעונת 2014-15 חתם בקבוצת הכדורגל הנורווגית ויקינג, ולאחר עונה אחת בנורווגיה, חתם בקבוצת לוקרן הבלגית.

ב-19 בינואר 2017 חתם בגרנדה מליגת העל הספרדית.

ב-30 ביוני 2017 חתם ל-3 שנים ברוסטוב מליגת העל הרוסית.

ב-1 בפברואר 2019 נרכש על ידי פאוק סלוניקי תמורת 4 מיליון יורו, וחתם על חוזה ל-3.5 שנים.

==קריירה בינלאומית==
אינגסון ערך את הופעת הבכורה שלו עבור נבחרת איסלנד בשנת 2014. ב-29 במרץ 2016 כבש את שער הבכורה שלו בנבחרת במהלך משחק ידידות מול נבחרת יוון, שהסתיים בניצחון איסלנדי 3-2. הוא נכלל בסגל הנבחרת לטורניר יורו 2016, וגם בסגל הנבחרת לטורניר מונדיאל 2018. ס"ה שיחק בנבחרת ב-48 משחקים מהם כ-20 משחקים רשמיים (יורו ומונדיאל).

==תארים==
;פרייד'פליק
* גביע הליגה האיסלנדית: 2013

;פאוק סלוניקי
* אליפות יוון: 
* הגביע היווני (2): , 

== קישורים חיצוניים ==

קטגוריה:מגני כדורגל איסלנדים
קטגוריה:כדורגלנים איסלנדים
קטגוריה:כדורגלני פרייד'פליק
קטגוריה:כדורגלני ויקינג
קטגוריה:כדורגלני לוקרן
קטגוריה:כדורגלני גרנדה
קטגוריה:כדורגלני רוסטוב
קטגוריה:כדורגלני פאוק סלוניקי
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1993
יחסי קטר–קפריסין

מדינת קטר מיוצגת ברפובליקת קפריסין באמצעות שגרירות רשמית בניקוסיה וקפריסין מיוצגת בקטר באמצעות שגרירות רשמית בדוחה. 
== היסטוריה ==
היחסים בין שתי המדינות החלו בשנת 1955 כאשר קבוצה גדולה של סוחרים, אנשי עסקים ואנשי הצווארון הלבן מקפריסין הגיעו לקטר והחלו להקים שם עסקים וחברות. באמצעות לחץ על הממשלה במקום, החלו לקיים יחסים דיפלומטיים בין השתיים. המדינות המשיכו לתמוך זו בזו גם כאשר כל אחת מהן קיבלה עצמאותה מהבריטים.

== הנציגים והנציגויות הדיפלומטיות ==
השגרירות הקטרית בניקוסיה נפתחה בשנת 2007 שגריר קטר המכהן בקפריסין הוא חוסיין בן אחמד איברהים אאל חמיד. השגרירות הקפריסאית בדוחה נפתחה בשנת 2003. כאשר נפתחה הוכרזה השגרירות כשגרירות הקפריסאית הראשונה במדינה מה-GCC. שגריר קפריסין המכהן בקטר הוא קראלמבוס פנאידייס.
== שיתופי פעולה מדיניים ומסחריים ==
הביקור הגדול ביותר בקפריסין מקטר התקיים באפריל 2010 כאשר אמיר קטר תמים בן חמד אאל ת'אני ביקר אצל נשיא קפריסין דימיטריס כריסטופיאס. שיתופי הפעולה המדיניים העיקריים בין המדינות הם בעיקר בתחום הנדל"ן והפיתוח. בביקור באפריל 2010 חתמו קפריסין וקטר על הסכם ובו מצהירה קטר כי היא תעזור לפתח מלון גדול בניקוסיה. עד שנת 2011 התנפח ההסכם ועד חתימתו הסופית התחייבה קטר לבנות שכונה חדשה בניקוסיה שתכלול: מלון חמישה כוכבים, קניון גדול, מגדלי משרדים ובנייני דירות. נכון להיום קטר מקיימת את ההסכם והשכונה נמצאת בבנייה.

היבוא של קפריסין מקטר כמעט הוכפל מ-2006 ל-2010, בעוד היצוא שלה עלה ביותר מ-50%. בשנת 2010, קטר הייתה היבואנית העשרים ושתיים בגודלה לקפריסין.

== קישורים חיצוניים ==

== הערות שוליים ==
במב"ח

במב"ח (ראשי תיבות של "בן משק בשנת חופש") הוא עובד שכיר צעיר, לרוב מיד לאחר שירות סדיר בצה"ל, אשר גדל בקיבוץ ועובד בקיבוץ אחר. אף על פי כן, במשך השנים התקבלו כבמב"חים גם מכלל ההתיישבות העובדת, ומתקבלים גם תושבי ערים במקרים מסוימים. הבמב"ח מועסק במגוון ענפי המשק הקיבוציים, כגון חקלאות, תעשייה וגם בחינוך ובענפי שירות כגון חדר האוכל והמכבסה. המושג מתייחס לשני המינים.

להבדיל ממתנדבים אשר הגיעו לעבוד בקיבוץ במסגרת הרפתקה עבור צעירים מחו"ל, הבמב"חים הם צעירים ישראלים אשר מגיעים לעבודה בקיבוץ לצורכי פרנסה מעבודה לצורך מימון של טיול אחרי צבא או של לימודים לתואר אקדמי. מדיניות הקיבוצים המסורתית הייתה כי צעירים מהקיבוץ יכולים לעבוד בקיבוצם שלהם, אך הם לא יכלו לקבל על כך שכר בגלל עקרון שוויון ערך העבודה. כתוצאה מתהליכי ההפרטות בקיבוצים בשנות התשעים ואילך, במיוחד ככל שהקיבוץ היה עמוק בתוך מודל העצמאות הכלכלית והפסיק להתנהל בשיטות המסורתית, עלה הצורך של הצעירים לכלכל את עצמם והם נזקקו לדרכים יצירתיות לשם כך. הדרך, אם כך, הייתה נוחה לאותם צעירים ממספר סיבות:
* סביבה חברתית מוכרת. לדרך החיים הקיבוצית יש מגוון של מאפיינים משותפים מבחינה חברתית, היחס לכסף, מכנה משותף פוליטי במקרים רבים, השקפת עולם חילונית ואפילו ביטויי סלנג משותפים.
* אווירה של "ביחד" רחוק מהבית, מקום בו אפשר למצוא חברים חדשים, המשך של החוויה מהשירות הצבאי ואף מציאת אהבה.
* דרך נוחה להשיג סכום כסף מיועד במאמץ ממוקד של תקופה מוגבלת, כאשר הדיור הוא יחסית זול ואין צורך להתמודד עם חוזה שכירות ועוד התמודדויות עירוניות אשר בני קיבוץ אינם מורגלים בהן.

מבחינת העסקים הקיבוציים, המפעלים התעשייתיים, החקלאות וענפי השירות, היה יתרון בהעסקת בני קיבוץ מאחר שאלה היו רגילים למנטליות הקיבוצית והיה נוח ליצור הבנה בין הדרג הניהולי לבין העובדים, שיקול נוסף הוא מערכת הקשרים בין חברי קיבוצים שונים שמאפשרת לברר פרטים על מועמד בשיחת טלפון. באותה תקופה בה החלו הבמב"חים לא היה נהוג כמעט כלל להעסיק עובדים שכירים (עובדים שאינם חברי אותו קיבוץ), למעט בעלי מקצוע ייחודיים שלא נמצאים בקיבוץ עצמו וכך כמעט כל כח האדם היה מבוסס על מה שקיים באותו משק קיבוצי. כתוצאה מכך, גם תשלום שכר לאדם זר נתפש כדבר בזוי המוריד מערך העבודה. 

בני הקיבוץ אשר נזקקו לכסף למטרות שהוזכרו נתפסו בעיני הקיבוצים האחרים כבעלי חריצות, יוזמה וראיית העבודה כערך מחייב וגם היה נדמה שבאופן זה הם יעדיפו להישאר בקיבוצים ולא לעבור לעיר ולכן, תשלום לצעירים בני קיבוץ נראה כפשרה לגיטימית כדי לפתח את העסקים המקומיים וגם לעזור לדור הצעיר. מבחינת הקיבוצים, שהם בעלי אותם עסקים, היה משתלם לבצע אף "החלפות" בין קיבוצים כך שכל קיבוץ שלח במב"חים לקיבוץ האחר.

==קישורים חיצוניים==
* צור קרמר, [http://wiki.keh.co.il/index.php/%D7%91%D7%9E%D7%91%22%D7%97 במב"ח], מתוך "עינהשופטופדיה" של קיבוץ עין השופט.
* [http://www.bimcom.co.il/viewArticle.aspx?articleID=441 המדריך לבמב"ח הפעור], מתוך אתר "במקום".

==הערות שוליים==

קטגוריה:הקיבוץ
קטגוריה:יחסי עבודה בישראל
קטגוריה:ראשי תיבות וקיצורים
אצטדיון קירוב

האצטדיון על שם סרגיי קירוב (ברוסית: Стадион имени С. М. Кирова) היה אצטדיון כדורגל מרכזי בעיר סנקט פטרבורג. האצטדיון היה אצטדיונה הביתי של זניט סנקט פטרבורג משנת 1950 עד 1989 וב-1992, עד לסגירתו ב-2006. העבודות להריסתו ולבניית אצטדיון חדש תחתיו החלו בנובמבר 2006.

האצטדיון היה אחד מאצטדיוני הכדורגל הגדולים בברית המועצות ושימש כמגרשן הביתי של קבוצות הכדורגל זניט (1950–1989), דינמו סנקט פטרבורג, לוקומוטיב סנקט פטרבורג ופטרוטרסט. בנוסף שיחקה בו גם הנבחרת הסובייטית.

המשחק הרשמי האחרון באצטדיון נערך ב-17 באוגוסט 2006 ובסוף אותה העונה הוא נהרס. בשנת 2007 החלה בנייתו של אצטדיון חדש על אותה הקרקע עבור זניט וכן לקראת אירוח מונדיאל 2018.

==היסטוריה==
המשחק האחרון של זניט באצטדיון, נגד דינמו מוסקבה, 6 ביולי 2006.
האצטדיון הוקם בשנת 1950 כשבנייתו החלה עוד בשנת 1932. בעבר הכיל כ-72,000 מקומות ישיבה, אולם לעיתים הצטופפו ביציעים גם כ-110,000 צופים כשהוסיפו טבעת מושבי עץ בחלק העליון של האצטדיון.

בניית האצטדיון החלה בשנת 1932 על פי פרויקט של האדריכל אלכסנדר ניקולסקי בשיתוף פעולה עם האדריכל קאשין. לאורך שנות ה-30 וה-40 נערכו עבודות ליצירת גבעה מלאכותית על החלק המערבי של האי קרסטובסקי לחופי המפרץ הפיני. עד מהרה, פרוץ מלחמת העולם השנייה והמצור על לנינגרד עצרו את הבנייה, שחודשה רק בתום המלחמה.

ב-30 ביולי 1950 נערך משחק הבכורה באצטדיון בין זניט לנינגרד וקבוצת דינמו לנינגרד, שהסתיים בשוויון 1:1. האצטדיון תוכנן להכיל 100,000 צופים, אך הכיל למעשה כ-70,000 מושבים.

ב-2 במאי וב-9 במאי 1959 נערכו משחקי כדורגל בין ספרטק מוסקבה לצסק"א מוסקבה אשר במהלכם הצטופפו 110,000 צופים, שנחשב לשיא תכולה עבור אצטדיון כדורגל בתולדות הכדורגל בברית המועצות.

לקראת אולימפיאדת מוסקבה (1980) נערך שיפוץ מקיף באצטדיון שבמהלכו כמות המושבים ירדה ל-72,000 צופים. במסגרת טורניר הכדורגל של האולימפיאדה שוחקו באצטדיון 6 משחקים משלב הבתים ומשחק משלב רבע הגמר.

בשנת 1994 נערך באצטדיון טורניר "הרצון הטוב" (Goodwill Games), תחרויות ספורט בינלאומיות של אתלטיקה.

בשנת 2005 הוחלט על הריסת האצטדיון ובניית חדש במקומו.

האצטדיון היה מגרשה הביתי של קבוצת הכדורגל זניט בשנים 1950–1992. עקב שיפוצים שנערכו באצטדיון פטרובסקי אירחה זניט את דינמו מוסקבה באצטדיון במסגרת בליגה הרוסית בשנת 2006, וזאת במקביל להריסת האצטדיון, אשר מנעה שימוש בתכולה המלאה של האצטדיון.

ב-17 באוגוסט 2006 נערך באופן רשמי משחק הכדורגל האחרון כאשר פטרוטרסט סנקט פטרבורג אירחה את ספרטק שצ'לקובסקי שניצחה בתוצאה 3:0.

האצטדיון המבוטן היה מיושן, המושבים בו היו מיושנים, סביבת היציעים, המזנונים והשירותים היו מוזנחים ודרכי הגישה והחנייה הקשו על קהל האוהדים וקבוצות הכדורגל הבכירות בעיר אירחו חלק ממשחקיהן באצטדיון פטרובסקי והוא חדל מלהיות מתוחזק היטב. ביולי 2006 נערך המשחק האחרון של זניט באצטדיון, שאירחה את דינמו מוסקבה. עד דצמבר 2006 הושלמו עבודות הריסת האצטדיון.

בשנת 2017 נחנך אצטדיון חדש על שטח האצטדיון הקודם.
התחלת העבודות להריסת האצטדיון
== קישורים חיצוניים ==

* [http://iconotheque-russe.ehess.fr/photo/179/ Leningrad Le stade] מידע כללי 
* [https://fc-zenit.ru/news/2020-07-30-sportivnaya-arena-demonstriruet-silu-obshchestva-istoriya-stadiona-imeni-kirova.htm אצטדיון קירוב], היסטוריה באתר זניט סנקט פטרבורג 

== הערות שוליים ==

קירוב
קטגוריה:סנקט פטרבורג: אצטדיונים ומתקני ספורט
קטגוריה:זניט סנקט פטרבורג
קירוב
דניס קיניונס

דניס מארי קיניונס אאוגוסט ׁ(בספרדית: Denise Marie Quiñones August; נולדה ב-9 בספטמבר 1980 בפונסה, פוארטו ריקו) היא דוגמנית ושחקנית טלוויזיה פוארטו ריקנית. מיס תבל 2001.<ref></ref>

==קריירה==
בשנת 2001 נבחרה תחילה למיס פוארטו ריקו וייצגה את פוארטו ריקו בתחרות שנערכה במדינתה, בה זכתה במקום הראשון. בנוסף זכתה בתואר "מיס פוטוגניק" ובשני פרסים נוספים. כמיס תבל החדשה עברה להתגורר בניו יורק. 

לאחר סיום שנת כהונתה כמיס תבל, החלה קיניונס ללמוד בבית ספר לקולנוע וטלוויזיה בניו יורק, ומאז היא עוסקת במשחק. השתתפה בסדרות טלוויזיה בעיקר בתפקידים מניצבת וביט ועד שחקנית אורחת. תפקידיה המשמעותיים הם במיני-סדרה "יומני בדפורד" ובסדרה הפוארטו ריקנית "Incógnita".

==קישורים חיצוניים==

==הערות שוליים==

קטגוריה:שחקניות קולנוע וטלוויזיה פוארטו ריקניות
קטגוריה:דוגמניות פוארטו ריקניות
קטגוריה:זוכות מיס פוארטו ריקו
קטגוריה:זוכות מיס תבל
קטגוריה:משתתפות בתחרות מיס תבל 2001
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
מונסראט רוץ'

מונסראט רוץ (בספרדית: Montserrat Roig; 13 ביוני 1946 – 10 בנובמבר 1991) היא סופרת וכותבת רומנים ספרדית. נולדה בעיר ברצלונה למשפחה ליברלית מהמעמד הבינוני. רוץ' היא השישית מבין שבעה ילדים. אימה, אלבינה פראנסיטורה, הייתה עורכת דין ופעילה פמיניסטית,. ואביה, תומאס רוץ', היה עורך דין.

== השכלה ==
רוץ' החלה את לימודיה בשנת 1951. בגיל 13 נרשמה ללימודים במכון ‘Monserrat’. בין השנים 1961–1964 למדה בבית ספר לאומנויות הבמה, Adrià Gual, בעודה מופיעה כשחקנית בהופעות רבות. רוץ' בעלת תואר בפילוסופיה וכתיבה יוצרת מאוניברסיטת ברצלונה, אותו קיבלה ב-1968. בשנת 1970, קיבלה את תעודת הדוקטורט שלה.

== קריירה ==
בשנת 1970, זכתה רוץ' בפרס Víctor Català עבור אוסף סיפורים קצרים שכתבה ומאז החלה להקדיש את זמנה לכתיבת ספרות. היא החלה לכתוב מחזור ספרותי שהורכב מיצירות שונות כמו ‘Ramona adeu’ אשר מתאר שלושה דורות של נשים – סבתא, אמא ובת, שחיו וחוו דברים שונים בתקופות שונות וחשובות בהיסטוריה הקטלאנית. מחזור נוסף נקרא ‘El temps de les cireres’, בכיכובן של אותן דמויות ועבור מחזור זה קיבלה את הפרס 'Premi Sant Jordi de novel·la'.

בשנים 1972–1973 רוץ' עבדה כמרצה ללימודי קטלאנית וספרדית באוניברסיטת בריסטול באנגליה, ובשנת 1983 היא לימדה היסטוריה קטלאנית וכתיבה יוצרת במחלקה ללימודים היספאניים ולטינו אמריקניים באוניברסיטת סטרטקלייד בסקוטלנד. בשנת 1990 היא לימדה ספרות ספרדית של המאה העשרים וכתיבה יוצרת באוניברסיטת אריזונה.

מונסראט בלטה בדעותיה השמאלניות והפמיניסטיות. כאישה צעירה לקחה חלק בהפגנות הסטודנטים כנגד הדיקטטור דאז פרנקו. הייתה פעילה פוליטית בתנועה פמיניסטית ואף פרסמה שלושה ספרים על נשים ופמיניזם: - ?Tiempo de mujer? (1980), El feminismo (1981) ו-Mujeres hacia un nuevo humanismo (1981).

== קישורים חיצוניים ==

* 

קטגוריה:סופרות ספרדיות
קטגוריה:נפטרות מסרטן השד
קטגוריה:ספרדיות שנולדו ב-1946
קטגוריה:ספרדים שנולדו ב-1946
קטגוריה:נפטרות ב-1991
קטגוריה:ספרדים שנפטרו ב-1991
יחסי קטר–רוסיה

יחסי קטר–רוסיה הם היחסים הדיפלומטיים המלאים שבין מדינת קטר לפדרציה הרוסית. היחסים הללו ידעו עליות ומורדות רבות, מהעוינות של מדינות המפרץ לסובייטים עד לפריחה בעידן הליברלי של שתי המדינות.

== היחסים עם ברית המועצות ==
בעקבות לחצים מערב הסעודית, במשך שנים רבות סירבה קטר לקיים יחסים דיפלומטיים עם ברית המועצות. אך למרות הלחצים, בקיץ 1988 החלה קטר בקיום יחסים דיפלומטיים בעקבות המיתון בסובייטיות והתפוררות הגוש הסובייטי, היחסים נחתמו ב-2 באוגוסט 1988. ברית המועצות פתחה את שגרירותה בדוחה ב-12 בנובמבר 1989 וקטר פתחה את שגרירותה במוסקבה ב-14 בנובמבר 1989.
== היחסים עם רוסיה ==
ב-26 בדצמבר 1991 הכירה קטר ברוסיה כיורשת הבלעדית של ברית המועצות לאחר פירוקה של האחרונה. את רוסיה מייצגת שגרירות רשמית בדוחה בירת קטר. ואת קטר מייצגת שגרירות רשמית במוסקבה בירת רוסיה. השגריר הנוכחי של רוסיה בקטר הוא אנדריי ולדימירוביץ' אנדרייב אשר מונה על ידי הנשיא ולדימיר פוטין ב-17 ביולי 2005. השגריר הנוכחי של קטר ברוסיה הוא אחמד סייף אאל מדהאדי שכתב מכתבים לנשיא דאז דמיטרי מדבדב וכך רכש את אמונו. הנשיא אף הצהיר על כך ב-27 בינואר 2009.

הנשיא הרוסי [[ולדימיר פוטין מתארח בקטר אצל האמיר חמד בן ח'ליפה אאל ת'אני ב-2007]]
היחסים בין שתי המדינות הפכו למתוחים לאחר שזלימחאן יאנדארבייב נרצח בקטר ב-13 בפברואר 2004. ביום השנה השלישי למותו של יאנדארבייב, נשיא רוסיה ולדימיר פוטין נסע לקטר בסטטוס של ביקור ממלכתי, שם התקבל על ידי אמיר קטר, חמד בן ח'ליפה אאל ת'אני. ב-29 בנובמבר 2011, שגריר רוסיה בקטר דאז, ולדימיר טיטוראנקו, הותקף לכאורה על ידי אנשי ביטחון בשדה התעופה בקטר. היחסים שוב הפכו למתוחים ב-7 בפברואר 2012, כאשר על פי דיווחים, לאחר שדיפלומט מקטר הזהיר את רוסיה שהיא תאבד את תמיכת הליגה הערבית וזאת בגלל החלטות בנושא מלחמת האזרחים בסוריה. רוסיה וסין הטילו וטו בעניין מאוחר יותר. התשובה הייתה חריפה הרבה יותר והיא הגיעה מצד שגריר רוסיה באומות המאוחדות, ויטלי צ'ורקין, שהשיב: "אם אתה מדבר אליי ככה, לא תהיה קטר בעולם והרוסים יתפארו על כך שהם העליונים בעולם." יש לציין שרוסיה הכחישה שנציגה בכלל אמר דבר כזה.

הרוסים והקטרים הסכימו על פיתוח בתי הזיקוק בחצי האי ימאל.

==קישורים חיצוניים==

==הערות שוליים==
מרקרמיר

מַרְקֶרְמֶר (בהולנדית: Markermeer) הוא אגם במרכז הולנד, הגובל במחוזות צפון הולנד ופלבולנד, ובאגם האייסלמיר הגדול ממנו. שטחו של המרקרמר 700 קמ"ר ועומקו נע בין 3 ל-5 מטרים. הוא קרוי על שם אי קטן לשעבר השוכן לחופיו, כיום חצי אי, מרקן (Marken), שבו שוכן כפר באותו שם. חלקו הדרום-מערבי של האגם, שמשתרע מהאזור שבו נשפכו בעבר מימי נהר אָי (IJ) אל הזאודרזיי (הים הדרומי שקדם לאייסלמר ולמרקמר), ידוע כיום בשם איימר (Ijmeer).

מלכתחילה לא הייתה כוונה שהמרקמר יישאר אגם. הוא היה חלק מהזאודרזי, שהיה מפרץ פנימי של הים הצפוני ושב-1932 נסגר על ידי סוללת העפר של האפסלאודייק וכך הפך האייסלמר להיות אגם מים מתוקים. השנים הבאות עמדו בסימן של כיבוש הים וייבוש שטחי אדמה נרחבים, הפולדרים, במסגרת מיזם רחב-ממדים שנקרא "עבודות הזאודרזיי" (Zuiderzeewerken). אחד מהפולדרים הללו, שהיה אמור להיקרא "מרקרוורד" (Markerwaard), היה אמור להיווצר בשטחו של המרקרמר באמצעות בניית סוללת העפר האוטריבדייק (Houtribdijk). הסוללה הושלמה ב-1976, ומבחינה הידרולוגית פיצלה את האייסלמר לשני חלקים, כשהחלק הדרומי הוא המרקרמר.

בשל שינוי סדרי עדיפויות ובשל ספקות שעלו בנוגע לעלויות הכלכליות הכרוכות בייבושו של המקרוורד, נדחתה תוכנית הייבוש לשנות השמונים ולמעשה לא בוצעה מעולם. מאז הפך המרקרמר לנכס סביבתי ותיירותי בפני עצמו.

המרקרמר משמש מאגר מים מתוקים וחיץ נגד שיטפונות ובצורות. ב-2003 הוכתה הולנד בבצורת וכמה סוללת עפר קטנות עמדו בפני סכנה. מים שהועברו מהמרקרמר שימשו כדי לשמור על האזורים סביב לאמסטרדם מפני יובש וכדי לשמור על שלמותן של סוללות העפר.

מטרתו של מיזם חדש, הקרוי "מרקר ואדן" (Marker Wadden, ע"ש ים ואדן), היא ליצור כמה איים בצפון המרקרמר.

==קישורים חיצוניים==

* [http://www.lakelubbers.com/lake-markermeer-1122/ Lake Markermeer, Netherlands - Lakelubbers] 
* [http://geoblog.weebly.com/environmental-sciences-blog/from-aquatic-desert-to-diverse-ecosystem Rémon Saaltink, Markermeer: from aquatic desert to diverse ecosystem, 6/4/2014 ] 

==הערות שוליים==

קטגוריה:אגמי אגירה מלאכותיים
קטגוריה:אירופה: ימות ואגמים
קטגוריה:צפון הולנד
קטגוריה:פלבולנד
קטגוריה:הולנד: גופי מים
מלך (שיר)

"מלך" הוא הסינגל הראשון מאלבום האולפן הרביעי של הזמרת מירי מסיקה, הנקרא באותו שם.

השיר יצא ב-13 ביוני 2011, נכתב והולחן על ידי מרב סימן טוב והופק על ידי אורי זך.

השיר יצא כסינגל עוד לפני שהאלבום כולו הוקלט. לדברי מסיקה: "זו פעם ראשונה שאני מוציאה שיר לפני שהכל מוכן. בדרך כלל אני מחכה עד סוף המיקסים. אבל השיר הזה היה מוכן מזמן ובער בי להוציא אותו. אני לא הולכת לפי החוקים הרגילים, אני לא מחכה, כשבא לי להגיד משהו אני אומרת. הרי החומרים קיימים, האיסוף כבר נעשה, הכל בסדר".

== הצלחה ==
השיר הגיע למקום השני במצעדים השבועיים של רשת ג' וגלגלצ. בנוסף, הוא הגיע למקום התשיעי במצעד השנתי של רשת ג' ולמקום ה-13 במצעד השנתי של גלגלצ.

השיר הופיע ברוב ההופעות של מסיקה מאז יציאתו ונחשב לאחד השירים המוכרים ביותר שלה.

== אודות השיר ==

== קישורים חיצוניים ==

* 
* 
* 
* [http://patiphon.co.il/music/ohu9523ACH השיר מלך] באתר "פטיפון"
* 
* [http://www.yosmusic.com/yos8474/ מירי מסיקה, מלך] באתר "יוסמיוסיק"

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי מרב סמן טוב
קטגוריה:שירים שהולחנו על ידי מרב סמן טוב
קטגוריה:שירים שהופקו על ידי אורי זך
קטגוריה:שירים על מלכים
קטגוריה:סינגלים בהוצאת התו השמיני
קטגוריה:סינגלים בהוצאת עננה
.be

be. היא סיומת האינטרנט הלאומית של שמות התחום (domain name) של אתרי אינטרנט הרשומים בבלגיה. הסיומת נרשמה בשנת 1988 ונכנסה לפעילות שנה לאחר מכן. הסיומת הייתה מנוהלת בשנים הראשונות על ידי האוניברסיטה הקתולית בלוון, בשנת 2000 השליטה בסיומת הועברה לארגון DNS Belgium. נכון למאי 2016, ישנם 1,549,663 שמות תחום רשומים בסיומת אינטרנט זו.

בנובמבר 2005 הוכרז כי ההרשמה ההתחלתית תחת סיומת זו תהיה בחינם עד תחילת שנת 2006, אך יהיו הגבלות בנוגע למספר ההרשמות שיוכל לבצע כל אינדיבידואל. תהליך זה הצליח בצורה מרשימה כאשר כבר ביום הראשון נרשמו מעל ל-17 אלף שמות תחום חדשים.

מפלגת הימין הקיצונית פלאמס בלאנג באזור הפלמי בבלגיה העלתה הצעת החלטה ב בפלנדריה שבו הציעה ליצור את סיומת האינטרנט vl. (עבור Vlaanderen – פלנדריה בפלמית) אשר תהיה מופרדת מהסיומת של בלגיה. הצעה זו נכשלה כאשר מפלגות אחרות בפלנדריה התנגדו לכך. באוקטובר 2008, הממשלה הפלמית הביעה את כוונתה ליצור סיומת אינטרנט בעלת 3 אותיות עבור פלנדריה, והוצעו סיומות כמו vla, .vln. או fla. 

בשנת 2014 הסיומות .vlaanderen ו-.brussels הוספו גם כן, והן מנוהלות על ידי אותו ארגון.

==קישורים חיצוניים==

* 
* [http://www.iana.org/domains/root/db/be.html מידע על הסיומת be. באתר IANA.]
* [https://www.dnsbelgium.be/en אתר ארגון DNS Belgium.]

==הערות שוליים==

קטגוריה:בלגיה: תקשורת
לו הסיאנג-לין

לו הסיאנג-לין (בכתב סיני מסורתי:羅香林 בכתב סיני מפושט:罗香林 1906 שינגנינג, גואנגדונג - 1978) היה פילולוג וחוקר תרבות סיני, שהתפרסם במיוחד במחקריו על שפת בני האקה ותרבותם.
מחקר חלוצי שלו הראה כי בני האקה הם סינים מקבוצת הרוב האן.

לו הסיאן-לין נולד בשינגנינג, מחוז גואנגדונג, ולמד בתיכון בשינגמין, אחר כך באוניברסיטת צינגהואה ובאוניברסיטת יינצ'ינג, שתיהן בבייג'ינג. בשנים 1968-1956 כיהן כפרופסור במחלקה לשפה הסינית של באוניברסיטת הונג קונג. בשנת 1969 הוא היה למנהל הראשון של המכון למחקר הספרות וההיסטוריה הסינית במכללת צ'ו האי.

==ספרים==
*Hong Kong in the Cultural Interchange of East and West (香港與中西文化之交流)
*History of Chinese Nationalities (民族生存論)
*Dr. Sun Yat-sen's Family Lineage (國父家世源流考)
*Introduction to Hakka Studies (客家研究導論)
*Study of Family Lineage in Hong Kong History (香港前代史)
*客家源流考

==קישורים חיצוניים==

קטגוריה:פילולוגים
קטגוריה:מדענים סינים
קטגוריה:אנתרופולוגים
קטגוריה:סינים שנולדו ב-1906
קטגוריה:נפטרים ב-1978
שמואל יריב

שמואל יריב (נולד ב-1 ביוני 1934) הוא כימאי ישראלי, משורר וסופר. במחקריו עסק גם במינרולוגיה וגאוכימיה. כיום, הוא מכהן כפרופסור אמריטוס לכימיה באוניברסיטה העברית.

==ביוגרפיה==
שמואל יריב נולד בשנת 1934 בתל אביב, לסופר והמחנך שלום שטרייט ולאשתו שרלוט. בילדותו, למד בבית הספר אחד העם שבפתח תקווה ולאחר מכן התגייס לצה"ל. בשנים 1954–1959, קיבל חינוך אקדמי בכימיה, גאוכימיה ומינרולוגיה באוניברסיטה העברית, שם קיבל את תואר הדוקטור בכימיה אורגנו מתכתית ב-1964. משנת 1990, שימש כפרופסור במכון לכימיה באוניברסיטה העברית, ועסק שנים רבות בהוראה ובמחקר, עד ליציאתו לגמלאות.

ב-1999, החל לכתוב שירה. בתחילת דרכו פורסמו שירים שלו בכתבי העת נתיב, משיב הרוח, שבו, ומאזנים. ב-2002–2003 השתתף בסדנה בהדרכת רבקה רז, ובהשפעתה החל לעסוק גם בכתיבת פרוזה. בשנת 2002 זכה בפרס בתחרות פרויקט "כתוב" של מפעל הפיס עבור סיפור קצר שלו בשם "שומר הראש". בשנים 2004–2006 הקריא שירה בקפה "תמול שלשום" בירושלים. ספרו הראשון, "גבר אישה גבר", יצא בהוצאת צבעונים ב-2010 וכלל תשעה סיפורים מחיי היום יום מתוך זווית בלתי שגרתית. ספרו השני "כשנשים אוהבות...", יצא בהוצאת בת-אור ב-2013. הרומן מתאר ארבע שנים בחיי משפחה שנאלצה לעזוב את גוש קטיף. ספרו השלישי, "חמש-עשרה שנות שירה", יצא בהוצאה עצמית ב-2015. הספר הוקדש לזכרה של אחותו, הסופרת אסתר שטרייט-וורצל. החל מדצמבר 2013 רבים משיריו החדשים רואים אור בגיליונות כתב העת ביטאון שירה. כיום, הוא מתגורר ביישוב בקהילתי ענתות עם אשתו שרה. ליריב ארבעה ילדים (אלי, שלום, יהודה ושמרית) ואחד עשר נכדים.

== מחקריו ==
פעילויותיו המחקריות כוללות בין היתר ננו-כימיה וננו-מינרולוגיה (חקר המינרלים) ומבניהם, גאוכימיה, תגובות כימיות של חומרים מינרלים, אינטראקציות של חומרים אורגנים והבנת מבניהם. בנוסף, הוא פרסם כשני ספרים מדעיים: הראשון, אשר עסק בגאוכימיה ונקרא "Geochemistry of Colloid Systems", פורסם ב 1979, והשני אשר עסק בכימיה אורגנית ונקרא "Organo-clay Complexes and Interactions", פורסם בשנת 2002. יתרה מזאת, הוא פרסם כ-250 מאמרים מדעיים בשפה האנגלית במגזינים מדעיים נחשבים. את עבודת הדוקטורט כתב על קבוצות חומרים אורגנו מתכתיים משנת 1960 עד 1964 ובשנת 1990 הפך לפרופסור כימיה באוניברסיטה העברית, שם לימד וחקר עד שנת 2002, בה יצא לגמלאות. גם כיום, כפרופסור בגמלאות הוא ממשיך לעבוד במחקר כימי, משתתף בכנסים בין לאומיים ומפרסמים מאמרים. במהלך חייו, היה יריב בחבר הפרופסורים של מגזינים מדעיים שונים אשר עוסקים בכימיה.

==ספרים פרי עטו==
==== רומנים ====
* גבר אישה גבר (צבעונים, 2010)
* כשנשים אוהבות... (בת אור, 2013)
* חמש-עשרה שנות שירה (הוצאה עצמית, 2015)

==== ספריים מדעיים ====
* Geochemistry of Colloid Systems
* Organo-clay Complexes and Interactions

==קישורים חיצוניים==

* [http://www.huji.ac.il/dataj/controller/ihoker/MOP-STAFF_LINK?sno=728621&Save_t= שמואל יריב] באתר האוניברסיטה העברית
* [http://msradio.huji.ac.il/wwwroot/poet2_48k/shmuel3.htm השיר "אבא היגר מגליציה"]

==הערות שוליים==

קטגוריה:כימאים ישראלים
קטגוריה:בוגרי גימנסיה אחד העם (פתח תקווה)
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כימיה
קטגוריה:משוררים ישראלים
קטגוריה:סופרים ישראלים
קטגוריה:ישראלים שנולדו ב-1934
יחסי אוסטרליה–קטר

הייצוא מ[[אוסטרליה לקטר - ערך חודשי בדולר אוסטרלי]] 
קטר לאוסטרליה - ערך חודשי בדולר אמריקאי]]
בין הקהילייה של אוסטרליה למדינת קטר מתקיימים יחסים דיפלומטים מלאים. אוסטרליה לא מינתה שגריר היושב בקטר בדרך קבע עד 2018 בה פתחה אוסטרליה שגרירות רשמית בדוחה הבירה.

ב-2012 פתחה קטר שגרירות חדשה בקנברה שבטריטוריית הבירה האוסטרלית, ואוסטרליה, כמחווה, מינתה את שגרירה באיחוד האמירויות הערביות, היושב באבו דאבי, לשגרירה בקטר, בנוסף למשרתו. זו הייתה הפעם הראשונה שבה מינתה אוסטרליה שגריר לקטר.

==הערות שוליים ==
בירקיר סייוורסון

בירקיר מאוּר סייוורסון (באיסלנדית: Birkir Már Sævarsson, נולד ב-11 בנובמבר 1984) הוא כדורגלן איסלנדי המשחק בוואלור האיסלנדית ובנבחרת איסלנד כמגן.

==קריירת מועדונים==
סייוורסון החל את הקריירה המקצוענית שלו במדי קבוצת ואלור רייקיאוויק ב-2003. לאחר חמש שנים בקבוצה, בהן זכה במספר תארים, עבר סאוורסון לקבוצת בראן מנורווגיה. לאחר שש עונות בבראן, חתם בדצמבר 2014, בקבוצת האמרבי. על אף שבמקור תופקד כמגן ימני, במהלך הקריירה הקבוצתית שלו סיגל לעצמו יכולות תפקוד גם כמגן שמאלי וגם כבלם.

==קריירה בינלאומית==

סייוורסון ערך את הופעת הבכורה שלו עבור נבחרת איסלנד ב-2007. הוא נמנה עם סגל נבחרתו לקראת טורניר הגמר של יורו 2016 בצרפת.

==תארים==
* ליגת העל האיסלנדית: 2007
* הגביע האיסלנדי: 2005
* גביע הליגה האיסלנדית: 2008

== קישורים חיצוניים ==

קטגוריה:מגני כדורגל איסלנדים
קטגוריה:בלמי כדורגל איסלנדים
קטגוריה:כדורגלנים איסלנדים
קטגוריה:כדורגלני ואלור רייקיאוויק
קטגוריה:כדורגלני בראן
קטגוריה:כדורגלני המארבי
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1984
יחסי אתיופיה–קטר

בין הרפובליקה הדמוקרטית הפדרלית של אתיופיה למדינת קטר מתקיימים יחסים דיפלומטים חלקיים. נכון ל-2016, אף אחת מן המדינות אינה מינתה שגריר אצל השנייה.

==היסטוריה==
אתיופיה ציננה בפתאומיות את היחסים הדיפלומטיים עם קטר באפריל 2008. משרד החוץ האתיופי הוא הגורם שתקף את הקטרים, בטענה כי הם מסייעים באופן ישיר ועקיף לארגוני טרור דוגמת חמאס, וכי הם יהפכו כל אבן כדי לפגוע בשקט הרגעי באזור קרן אפריקה. 

בנובמבר של אותה השנה תקפה שוב אתיופיה את קטר, הפעם בטענות כלפי "אל-ג'זירה", ומחתה על כך שמפרסמים שם תוכן שגוי על אתיופיה וסומליה. משרד החוץ בקטר הגיב בהודעה בה הם "הביעו פליאה" על הפעולות שנקטה אתיופיה, הכחישו את כל ההאשמות, "וקראו לממשלת אתיופיה להימנע מלערב את מדינת קטר בצרות שלה". בהודעה שפרסם משרד החוץ הקטרי נאמר כי ממשלת אתיופיה העלתה בעבר טענות דומות לאלה, אך מדינת קטר העדיפה שלא להגיב בתקווה כי ממשלת אתיופיה תפסיק את ההתנהגויות הללו, אשר עושות רע לכל הבריות באזור.

==הסכמים==
בין קטר לאתיופיה נחתם הסכם בודד בשנת 2005, בו קטר הצהירה כי תעזור לאתיופיה לפתח את מדינתה בתחומי התרבות והטכנולוגיה.

==הערות שוליים==
דוד אברהם (כדורגלן)

דוד אנחל אברהם (בספרדית: David Ángel Abraham, נולד ב-16 ביולי 1986 בצ'באס שבארגנטינה) הוא כדורגלן ארגנטינאי המשחק בהורקאן דה צ'באס בעמדת הבלם.

==קריירת מועדונים==
אברהם החל את קריירת הבוגרים בשנת 2005 באינדפנדיינטה מליגת העל הארגנטינאית, והפך מיד לשחקן קבוע בהרכב הקבוצה. בשנת 2007, לאחר שנתיים במועדון, חתם אברהם בז'ימנסטיק טרגונה, ששיחקה אז בליגת המשנה הספרדית. אברהם שיחק בז'ימנסטיק עונה אחת, ואף זכה עם המועדון בגביע קטלוניה, אך עזב לאחר כישלון הקבוצה להעפיל ללה ליגה. ביולי 2008 חתם אברהם בפ.צ. בזל מליגת העל השווייצרית, שם שיחק ארבע עונות. כבר באותה עונה הפך לשחקן הרכב קבוע בקבוצה, ואף הבקיע שער בהפסד 2-1 לשחטאר דונצק בשלב הבתים של ליגת האלופות בעונת 2008/09. עונה זו הסתיימה בלי תארים עבור בזל ואברהם, אך את עונת 2009/10 סיימו עם דאבל. את שערו הראשון בליגה השווייצרית הבקיע אברהם בדקה האחרונה במשחק ליגה מול פ.צ. סיון ביולי 2010, שער שהעניק לבזל ניצחון. באותה עונה זכה אברהם באליפות עם בזל. בעונת 2011/12 זכו אברהם ובזל בדאבל נוסף. בשלהי מאי 2012 חתם אברהם בחטאפה על חוזה לארבע שנים, אך כבר לאחר חצי עונה במועדון, עזב אברהם את חטאפה, ובינואר 2013 חתם בהופנהיים הגרמנית. במאי 2013 הבקיע אברהם את שער הבכורה בהופנהיים, בפלייאוף ההישרדות בבונדסליגה מול קייזרסלאוטרן, והקבוצה נשארה בליגה לאחר מאבקי תחתית קשים. בשתי העונות הבאות המשיך אברהם לשחק בהופנהיים, ושיתף פעולה בהגנה עם שחקנים כאנדראס בק, יאניק וסטרגארד ופביאן ג'ונסון. בשתי עונות אלה הופנהיים סיימה במרכז הטבלה.

בקיץ 2015 חתם אברהם באיינטרכט פרנקפורט, והיה חלק מחוליית ההגנה שכללה גם את מרקו רוס, קרלוס סמבראנו וטימותי צ'נדלר. פרנקפורט התמודדה באותה עונה במאבקי התחתית, וניצלה מירידה לאחר ניצחון במפגש כפול במבחני הירידה מול נירנברג, כאשר אברהם הצטיין במשחקים אלה.

ב-18 בינואר 2021 חזר לארגנטינה וחתם בהוקראן דה צ'באס מעיר הולדתו מליגה חובבנית.

==קריירה בינלאומית==
בשנת 2005 השתתף אברהם בגביע העולם בכדורגל עד גיל 20 ביחד עם נבחרת ארגנטינה עד גיל 20, שכללה גם את ליונל מסי, פרננדו גאגו וסרחיו אגוארו, וזכה עם הנבחרת בטורניר זה. אברהם טרם זומן לנבחרת ארגנטינה הבוגרת.

==תארים==
;ז'ימנסטיק טרגונה:
* גביע קטלוניה: 2008

;פ.צ. בזל:
* אליפות ליגת העל השווייצרית (3): 2009/10, 2010/11, 2011/12
* הגביע השווייצרי (2): 2009/10, 2011/12

;איינטרכט פרנקפורט
* הגביע הגרמני: 2017/2018

;ארגנטינה עד גיל 20:
* גביע העולם בכדורגל עד גיל 20: 2005

==קישורים חיצוניים==

קטגוריה:בלמי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני אינדפנדיינטה
קטגוריה:כדורגלני ז'ימנסטיק טרגונה
קטגוריה:כדורגלני פ.צ. בזל
קטגוריה:כדורגלני חטאפה
קטגוריה:כדורגלני הופנהיים
קטגוריה:כדורגלני איינטרכט פרנקפורט
קטגוריה:ארגנטינאים שנולדו ב-1986
קוקשי

בובת קוקשי מסורתית
בובות קוקשי מודרניות
קוקשי (ביפנית こけし) היא בובה יפנית מסורתית מעץ עם ראש גדול יחסית וגוף ללא צורת גפיים. מקורה בצפון יפן.
הבובה מאפיינת את אמנות יפן המסורתית והיא עברה מספר וריאציות בתקופה המודרנית, עם עיצובים חדשים ומודרניים. קיימות בובות בדמויות זכר ונקבה.

== היסטוריה ==
המקור לבובות איננו ידוע עד היום, אך מעריכים כי הבובה נוצרה בתקופת אדו (1600–1868) של יפן, והיא נמכרה למבקרים באזור המעיינות החמים הנמצאים בצפון מזרח יפן.

==ייצור==

אמן קוקשי
הבובות המסורתיות מיוצרות ידנית בהליך מורכב בידי אמני בובות קוקשי.

== סוגי בובות ==
הבובות המסורתיות מסוג קוקשי, הן בובות עץ המסווגות ל-11 סוגים עיקריים. לכל אזור ביפן, הייתה בובה טיפוסית עם עיטורים המאפיינים את האזור. הבובות המסורתיות נעדרות שימוש נועז בצבעים, וניתן להרגיש דרכן את העץ. בהתאם לתקופה, היה גם שימוש מוגבל לצבעים מסוימים, בעיקר שחור, אדום, צהוב, ירוק ולבן.

הבובות המודרניות צבעוניות ומעוטרות בציורי נוף, מקדשים, פרחים ומילים ביפנית. נעשה שימוש בצבעי אקריל ושמן ובצבעים שאינם קיימים בבובות קוקשי מסורתיות.

כמו-כן מיוצרות גם בובות קטנות של קוקשי, תחת המותג קימידול (Kimmidoll). קיימות מעל 20 בובות קימידול בעיצובים שונים, וכל בובה נושאת עמה שם מיוחד וסיפור מאחוריה.

== קישורים חיצוניים ==

* 
* [http://kimmidoll.com/ האתר הרשמי של בובות קימידול]

קטגוריה:בובות
קטגוריה:יפן: תרבות
האיש שידע אינסוף

האיש שידע אינסוף (באנגלית: The Man Who Knew Infinity) הוא סרט דרמה ביוגרפי משנת 2015 המבוסס על הספר בעל אותו שם מאת רוברט קניגל , ומספר על חייו של המתמטיקאי ההודי סריניוואסה רמנוג'אן ובפרט על המפגש שלו עם המתמטיקאי הבריטי ג'. ה. הארדי. בסרט מככבים דב פאטל כרמנוג'אן וג'רמי איירונס כהארדי. הקרנת הבכורה של הסרט הייתה ב-17 בספטמבר 2015 בפסטיבל הסרטים הבינלאומי בטורונטו.

בסרט מופיעות דמויותיהם של מתמטיקאים בולטים נוספים מקיימברידג' כמו ברטראנד ראסל (ג'רמי נורת'ם), ג'ון אדנזור ליטלווד (טובי ג'ונס), פרסי אלכסנדר מקמאהון (קווין מקנלי) וגם של המהנדס פרנסיס ספרינג (סטיבן פריי). בסרט מתייחסים לשתי תרומות מרכזיות של רמנוג'אן והארדי, האחת בנושא פונקציית החלוקה, בעיקר על הוכחת הנוסחה האסימפטוטית <math>p(n) \sim \frac{1}{4n\sqrt{3}} e^{\pi \sqrt{2n/3}}</math>; והשנייה בנושא מספרים ראשוניים, בעיקר על תרומתם למחקר של משפט המספרים הראשוניים.

==תקציר עלילת הסרט==
סריניוואסה רמנוג'אן הוא מתמטיקאי הודי אוטודידקט, אשר גר בתחילת המאה העשרים במדרס שבדרום הודו. הוא כותב במחברותיו את רעיונותיו המתמטיים, ומתפרנס כמנהל חשבונות. הוא שואף להציג את רעיונותיו למומחים אך אינו מצליח בכך. מעסיקיו של רמנוג'אן, שעמדו על כישרונו, מציעים לו להציג את הישגיו לפרופסורים באנגליה, ורמנוג'אן שולח מכתבים לפרופסורים אחדים. אחד ממקבלי המכתבים הוא המתמטיקאי ג'. ה. הארדי מאוניברסיטת קיימברידג', שבתחילה חושד שהמכתב הוא מתיחה שיזם עמיתו ליטלווד, אך לאחר שהשתכנע שזהו מכתב אמיתי, הוא מזמין רמנוג'אן לאוניברסיטת קיימברידג'. רמנוג'אן נענה להזמנה, תוך שהוא משאיר בהודו את אשתו. הארדי וליטלווד מתפעלים מהתוצאות שהציג רמנוג'אן, אך יתר הפרופסורים אינם מרוצים מהקשר עם ההודי חסר ההשכלה הפורמלית. גם סטודנטים מפגינים גזענות כלפי רמנוג'אן. הארדי ממשיך לטפח את רמנוג'אן, ומביא לפרסום מאמר עם אחת התוצאות של רמנוג'אן.

כאשר פורצת מלחמת העולם הראשונה ליטלווד וסטודנטים רבים מגויסים. הארדי וברטרנד ראסל מפגינים גישה פציפיסטית, שאינה מקובלת על רוב עמיתיהם.
רמנוג'אן חולה בשחפת אך מנסה להסתיר את מחלתו מהארדי. השניים ממשיכים בעבודתם המתמטית, כשהארדי לוחץ על רמנוג'אן להשקיע במתן הוכחות לתוצאות אליהן הוא מגיע. הארדי מציע להעניק לרמנוג'אן מינוי של עמית בכיר בקיימברידג', אך עמיתיו דוחים את הצעתו. לאחר שרמנוג'אן מציג למייג'ור מקמאהון את התוצאה שאליה הגיע בעניין פונקציית החלוקה, מקמאהון מכיר בגדולתו.

הארדי, שחותר להעניק לרמנוג'אן מינוי בקיימברידג' מוצא דרך עוקפת: הוא משכנע את החברה המלכותית לקבל את רמנוג'אן כעמית, ובעקבות זאת מצליח לשכנע גם את עמיתיו בקיימברידג'. רמנוג'אן, שגעגועיו לאשתו גברו, חוזר להודו, וכעבור זמן לא רב הארדי מקבל מכתב המודיע על מותו של רמנוג'אן.

==הפקה==
צילומי הסרט החלו ב-2014 וכללו אתרי צילום כדוגמת טריניטי קולג'.

==קישורים חיצוניים==

* 
* 

קטגוריה:סרטים בריטיים המבוססים על סיפור אמיתי
קטגוריה:סרטי 2015
קטגוריה:סרטים על מתמטיקה
קטגוריה:סריניוואסה רמנוג'אן
דוד שמר

דוד שמר (נולד ב-11 בדצמבר 1952) הוא נגן צ'מבלו, מנצח, מרצה ומורה ישראלי. אחד המובילים בתחום של מוזיקה עתיקה בישראל.

== ביוגרפיה ==
שמר נולד בריגה שבלטביה, משם עלה לישראל בגיל 20. הוא למד נגינה בצ'מבלו, תאוריה וניצוח באקדמיה למוזיקה ולמחול בירושלים, אצל המלחין חיים אלכסנדר ובהמשך למד גם אצל ואלרי מאיסקי ובוריס ברמן, בתל אביב. לאחר סיום לימודיו באקדמיה למוזיקה הוא התמחה בלונדון בביצוע מוזיקת בארוק בהדרכתם של מורים בעלי שם כגון כריסטופר קייט, ג'יל סוורס, טרוור פינוק ופיליפ פיקט. בעל תואר דוקטור לביצוע מוזיקה מטעם אוניברסיטת סטוני ברוק שבמדינת ניו יורק.

בשנת 1989 הקים את תזמורת הבארוק ירושלים, ומאז הוא משמש כמנהלה המוזיקלי ומנצחה הקבוע. הוא מופיע רבות ומקליט בישראל, באירופה ובארצות הברית כסולן, כנגן מוזיקה קאמרית וכמנצח. התקליטור של "וריאציות גולדברג" מאת יוהאן סבסטיאן באך בביצועו זכה להצלחה רבה בקרב אוהבי המוזיקה והמבקרים.

מלמד צ'מבלו ומוזיקה עתיקה באקדמיה למוסיקה ולמחול בירושלים. הוא לימד בסדנה למוזיקה עתיקה בירושלים בכל שנות קיומה ונותן כיתות אמן רבות בישראל, באנגליה, בגרמניה, באיטליה ובארצות הברית (שם הוא משמש, בין היתר, כמרצה אורח קבוע בבית הספר למוזיקה הנודע לונג'י בבוסטון) וכן באקדמיה למוזיקה בעיר מולדתו ריגה.

== קישורים חיצוניים ==

*
*

קטגוריה:מוזיקאים ישראלים
קטגוריה:מנצחים ישראלים
קטגוריה:נגני צ'מבלו ישראלים
קטגוריה:מבצעים בכלים אותנטיים
קטגוריה:בוגרי האקדמיה למוסיקה ולמחול בירושלים
קטגוריה:ישראלים ילידי לטביה
קטגוריה:בעלי תואר דוקטור מאוניברסיטת סטוני ברוק
קטגוריה:ישראלים שנולדו ב-1952
יומנו של חנון - קולות מהעבר

יומנו של חנון - קולות מהעבר (באנגלית: Diary of a Wimpy Kid: old school) הוא הספר העשירי בסדרת יומנו של חנון שנכתבה ואוירה על ידי הסופר והמאייר האמריקאי ג'ף קיני.

== עלילה ==
בתחילת שנת הלימודים, לגרג הפלי נמאס לשמוע את המבוגרים מספרים כמה טוב היה פעם. בסוף חודש ספטמבר אמא של גרג מארגנת לכל העיר סוף שבוע "כמו פעם", בלי מכשירים אלקטרוניים. בחודש אוקטובר, לאחר שקלקל את המכונית המשפחתית וגרם לסתימה בביוב, גרג נוסע למקום הכי רחוק שרק אפשר — מחנה עבודה של בית הספר. כשהוא מגיע הוא שומע שמועות על סיילס רוט, "מחורפן" שמסתובב בלילה, וכולם מתחרפנים. במהלך הספר קורים דברים לא נעימים לחבריו למחנה של גרג: לראולי נתקע השן של גארת, רוברט ג'פרסון מורעל, ג'וליאן אוכל דאודורנט, חוטפים בגדים של בנות הצופים, (שמתגלים של גברת גרציאנו) ועוד. במהלך הספר החליף את רוברט פרנק, אבא של גרג, שהיה גם במחנה הזה בילדותו. גרג נכנס ל"בקתה של סיילס רוט" ומגלה שסיילס רוט לא קיים, אלא שזה הבקתה של פרנק. גרג מסתיר את זה בסוד ומותח את חבריו. בסוף בגלל הגשם, פרנק מגלה לשאר חברי המחנה על הבקתה, וכולם ישנים בנעימים.

== דמויות ==

=== משפחת הפלי ===
* גרגורי (גרג) הפלי - נער מתבגר, גיבור הספר.
* סוזן הפלי - האם במשפחת הפלי ואשתו של פרנק.
* פרנק הפלי - אביהם של גרג, רודריק ומני.
* סבא של גרג - אביו של פרנק גר במגדלי מרגוע ומכין מרק גרגירי נחלים שאותו גרגורי שונא.
* רודריק הפלי - אחיו הגדול של גרג.
* מני הפלי - אחיו הקטן של גרג.
* החזיר של מני - חיית המחמד של מני כותב לגרג מכתב למחנה .

=== דמויות מאוחרות ===
* פְרוּ - תלמיד מחונן מכיתה ג' שעוזר לגרג בשיעורי הבית.
* רוברט ג'פרסון - אבא של ראולי והמדריך של גרג.
* גברת גרציאנו - המורה למוזיקה של גרג.
* מר הילי - המדריך של גרג.
* בילי רוטנר - חבר בלהקת חיתול תאון של רודריק הפלי.
*סיילס רוט - בחור שמלפני כמה שנים הייתה לו חלקת אדמה משלו והוא עבר לגור ביער וצמחו לו ציפורניים ארוכות.
* ראולי ג'פרסון - חברו של גרג. השתתף במחנה.
* ג'ורדן שולף - ילד מהקבוצה של גרג.
* גארת' גרימז - ילד מהקבוצה של גרג.
* אמיליו מנדוזה - ילד מהקבוצה של גרג. גרג בטעות שבר את משקפיו כשניסה להדליק מנורה וכשנתן כיף למישהו, הם נשברו.

== התרגום לעברית ==
הספר ראה אור באנגלית ב-3 בנובמבר 2015. התרגום לעברית ראה אור בהוצאת כנרת בתירוגמו של ארז אשרוב ב-27 במאי 2016.

== ראו גם ==
* יומנו של חנון

== קישורים חיצוניים ==
* 
* [http://www.wimpykid.com/ האתר הרשמי של הסדרה] 

קולות מהעבר
קטגוריה:ספרי ילדים ונוער
קטגוריה:ספרים אמריקאיים
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
לוריס קאריוס

לוריס סוון קאריוס (בגרמנית: Loris Sven Karius; נולד ב-22 ביוני 1993 בביבראך אן דר ריס שבגרמניה) הוא כדורגלן גרמני, המשחק בעמדת השוער בניוקאסל יונייטד.

== קריירת מועדונים ==
=== תחילת הקריירה ===
קאריוס נולד בביבראך אן דר ריס שבמדינת באדן-וירטמברג שבגרמניה ב-22 ביוני 1993 לגריסטיאן והאראלד קאריוס. אביו רצה שהוא יהיה רוכב מוטוקרוס, אך סבו של קאריוס, קארל, עודד אותו להתמקד בכדורגל. הוא שיחק במחלקות הנוער של המועדונים המקומיים FV ביבראך, SG מטנברג ואולם 1846 לפני שעבר למחלקת הנוער של שטוטגרט, בה שיחק במשך ארבע שנים.

=== מנצ'סטר סיטי ===
ב-1 ביולי 2009 הוא הצטרף למחלקת הנוער של מנצ'סטר סיטי לאחר שהמועדון צפה בו משחק במדי נבחרת גרמניה עד גיל 16. קאריוס שיחק בקבוצת ה-U18 וה-U21 של המועדון, אך לא ערך הופעות במדי הקבוצה הבוגרת.

=== מיינץ 05 ===
בחודש אוגוסט 2011 הושאל למיינץ 05 מהבונדסליגה והחל לשחק בקבוצת המילואים שלה, מיינץ 05 II. ב-11 בינואר 2012 חתם במיינץ 05 על חוזה לשנתיים עם אפשרות להארכה בעונה נוספת.

ב-1 בדצמבר 2012 ערך את הופעת הבכורה שלו בקבוצה הראשונה של המועדון כאשר החליף את שון פארקר בדקה ה-52 בניצחון 1–2 על הנובר 96 במסגרת המחזור ה-15 בליגה, לאחר שהשוער כריסטיאן וטקלו הורחק. הוא היה בן 19, חמישה חודשים ותשעה ימים באותו היום והפך לשוער הצעיר ביותר ששיחק בבונדסליגה. הייתה זו הופעתו היחידה בעונת , אך הוא ביסס עצמו כשוער הראשון של הקבוצה בעונת . ב-12 בינואר 2015 חתם על הארכת חוזה לשלוש שנים. בעונת הוא החמיץ משחק ליגה אחד בלבד, בשל הרחקה. הוא שמר על רשת נקייה בתשעה משחקים, הציל שני פנדלים ונבחר לשוער השני הטוב ביותר בליגה, אחרי מנואל נוייר.

=== ליברפול ===
ב-24 במאי 2016 חתם בליברפול מהפרמייר ליג על חוזה לחמש שנים עבור סכום של 4.7 מיליון פאונד. הוא קיבל את חולצה מספר 1 של המועדון, אשר נלבשה לפני כן על ידי בראד ג'ונס, ששוחרר מהמועדון ביוני 2015.

הופעת הבכורה שלו בליברפול נערכה בניצחון 0–3 על דרבי קאונטי במסגרת גביע הליגה האנגלית. משחק הליגה הראשון שלו היה ב-24 בספטמבר, בניצחון 1–5 מול הול סיטי. ב-24 באוקטובר 2016 אישר מאמן הקבוצה יורגן קלופ שקאריוס הוא השוער הראשון של ליברפול. לאחר שתי הופעות לא מרשימות בתחילת דצמבר הוא ירד לספסל.

במשחק גמר ליגת האלופות 2018 הפסידה קבוצתו ליברפול 1–3 לריאל מדריד. שניים מתוך שלושת השערים שספגה קבוצתו היו עקב טעויות חמורות שלו.

===בשיקטש===
ב-25 באוגוסט 2018 הושאל לבשיקטש.

=== אוניון ברלין ===
ב-29 בספטמבר 2020 עבר בהשאלה לעונה אחת לאוניון ברלין מהבונדסליגה הגרמנית.<ref></ref>

=== ניוקאסל יונייטד ===
ב-8 בספטמבר 2022 חתם בניוקאסל יונייטד. ב-26 בפברואר 2023 פתח בהרכב במשחק הגמר של גביע הפוטבול ליג, בשל חסרונם של ניק פופ המושעה ומרטין דוברבקה שהושאל בתחילת העונה למנצ'סטר יונייטד, שהייתה היריבה בגמר, ולכן היה מנוע מלשחק. היה זה משחקו הראשון של קאריוס מזה שנתיים, והראשון בליגה האנגלית מאז 2018. על אף ההפסד של ניוקאסל בתוצאה 0–2, הוא זכה לשבחים על הופעתו.

== קריירה בינלאומית ==
קאריוס ייצג את גרמניה בכל הנבחרות הנמוכות מ-U16 והלאה, אך לא שיחק הרבה עקב התחרות מטימו הורן ומארק-אנדרה טר שטגן.

== קישורים חיצוניים ==

== הערות שוליים ==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני מיינץ 05
קטגוריה:כדורגלני ליברפול
קטגוריה:כדורגלני בשיקטש
קטגוריה:כדורגלני אוניון ברלין
קטגוריה:כדורגלני ניוקאסל יונייטד
קטגוריה:גרמנים שנולדו ב-1993
ברנרד וורהוף

ברנרד וורהוף (בהולנדית: Bernard Voorhoof; 10 במאי 1910 - 18 בפברואר 1974) היה כדורגלן בלגי ששיחק בעמדת החלוץ בעיקר בלירסה ובנבחרת בלגיה. וורהוף היה במשך שנים רבות מלך השערים של נבחרת בלגיה בכל הזמנים יחד עם פול ון הימסט, כשלשניהם 30 שערים.
== ביוגרפיה ==
וורהוף נולד בליר שבבלגיה. הוא החל את הקריירה המקצוענית שלו בלירסה, בה שיחק במשך 21 שנים. הוא ערך במועדון 529 ליגה, בהן הבקיע 350 שערים. יחד עם לירסה זכה וורהוף בשתי אליפויות ואליפות אחת לא רשמית בעונת המקוצרת. לפני פרישתו בגיל 39 שיחק עונה אחת במונטני והבקיע 12 שערים ב-21 הופעות.

וורהוף השתתף יחד עם נבחרת בלגיה בשלושה גביעי עולם: 1930, 1934 ו-1938. במונדיאל 1934 כבש צמד בהפסד 5–2 לגרמניה בשמינית הגמר, והשער הראשון מבין השניים היה גם לשער הראשון של הנבחרת בהיסטורית הטורניר. במשך שנים רבות מאז 13 במרץ 1938 הוא החזיק בתואר מלך השערים של נבחרת בלגיה, וב-17 ביולי 1972 הצטרף אליו פול ון הימסט.

== תארים ==
;לירסה
* אליפות בלגיה (2): 1931/1932, 1938/1939

== קישורים חיצוניים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני לירסה
קטגוריה:כדורגלני נבחרת בלגיה
קטגוריה:כדורגלני מונדיאל 1930
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:בלגים שנולדו ב-1910
קטגוריה:נפטרים ב-1974
בית הדפוס (פתח תקווה)

בית הדפוס בפתח תקווה - שיחזור ציורי הקירות
בית הדפוס בפתח תקווה - מכונת הדפוס המשוחזרת
בית הדפוס הוא אתר מורשת ברחוב חובבי ציון 14 בפתח תקווה ששימש בעבר בית דפוס עבור המושבה והתמחה בהדפסת הניירות לאריזת התפוזים. המקום עבר שחזור ושיפוץ על ידי העירייה.

== ההיסטוריה של המקום ==
המקום נבנה זמן קצר לאחר הקמת המושבה בשנת 1878 כבית מגורים עבור חיים זלמן פישצנר ומשפחתו (בנו הוא עמנואל זמיר). לאחר מספר שנים בנתה המשפחה בית גדול יותר בקרבת מקום ועברה אליו (בית פישצנר). ב-1932 רכש את המקום שמואל לייב גרינבוים והפך את המקום לבית דפוס. לשם כך רכש גרינבוים מכונת דפוס גרמנית והציב אותה במקום. בבית הדפוס הודפסו מגוון של חומרים אולם פרסומה בא לה מהדפסת דפי האריזה של תפוזי ג'אפה ששימשו את בתי האריזה ברחבי הארץ. בשנות ה-60 הפסיקה משפחת גרינבוים את פעילות ההדפסה והמשיכה בפעילות חיתוך נייר.

לאחר מספר שנים ובעקבות שרפה במקום סגרה המשפחה את המפעל. לאחר סגירתו פרצו במקום שרפות נוספות (האחרונה ב-2006) וכן סבל המקום מפריצות וונדליזם.

== מבנה האתר ==
הבית, בן 2 החדרים, נבנה משלד של קורות עץ שנתקעו בקרקע. הקירות החיצוניים נבנו מלבנים שיוצרו מבוץ וקש על ידי יציקת התערובת הרטובה לתבניות וייבושה. לאחר הנחת לבני הבוץ טויחו הקירות ונצבעו. הקירות הפנימיים נבנו מלוחות עץ וביניהם מולאו שברי אבנים. רצפת המבנה רוצפה במרצפות צבעוניות שהיו נפוצות באותה תקופה. המבנה כוסה ברעפים.

== שחזור האתר ==
ההחלטה על שחזור הבית התקבלה ב-2005. תהליך השחזור הושלם ב-2009 והמקום נחנך באוקטובר 2009. השלב הראשון של השחזור היה לימוד שיטות הבניה המקוריות. לימוד זה הביא לייצור לבני בוץ וקש בשיטות המקוריות על מנת להשלים חלקי קירות שנהרסו. במהלך ניקוי הקירות התגלו עליהם ציורי קיר שהיו נפוצים בתקופת הקמתו. ציורים אלו קולפו בתקופת השחזור והוחזרו לאחר השיפוץ תוך שהמשפצים משתמשים בדוגמאות שנמצאו על מנת לקשט את הקירות. עוד פריט שהתגלה במהלך השחזור היה לוחית סימן אש של חברת ביטוח מטריאסטה. כחלק מהתהליך שופצה גם מכונת הדפוס שפעלה במקום.

לאחר השלמת השיפוץ נפתח המקום לסיורים היסטוריים וסדנאות בנושא דפוס.

== קישורים חיצוניים ==

* אפי אליאן, [http://www.mapah.co.il/20/03/2015/%D7%A1%D7%99%D7%A4%D7%95%D7%A8%D7%95-%D7%A9%D7%9C-%D7%91%D7%99%D7%AA-%D7%94%D7%93%D7%A4%D7%95%D7%A1-%D7%94%D7%94%D7%99%D7%A1%D7%98%D7%95%D7%A8%D7%99-%D7%A4%D7%AA%D7%97-%D7%AA%D7%A7%D7%95%D7%94/ סיפורו של בית הדפוס ההיסטורי פתח תקווה] , באתר "מפה", 20 במרץ 2015
* 

== הערות שוליים ==

קטגוריה:אתרי מורשת במחוז מרכז
קטגוריה:פתח תקווה: היסטוריה
קטגוריה:פתח תקווה: מבנים
קטגוריה:פתח תקווה: כלכלה
הייבתוללה אח'ונדזאדה

הייבתוללה אח'ונדזאדה (בפשטו: ھِبت الله اخوندزاده, תעתיק מדויק: היבת אללה אח'ונד זאדה; נולד ב־1961) הוא פוליטיקאי אפגני ומנהיג הטליבאן. ב־25 במאי 2016 מונה אח'ונדזאדה למנהיג הארגון לאחר מותו של המנהיג הקודם, אח'תר מוחמד מנסור, ארבעה ימים לפני כן. כיהן בעבר כנשיא בתי המשפט של הטליבאן, השופטים לפי חוקי השריעה.

אח'ונדזאדה נולד ב־1961 בנפת פנג'אווי שבמחוז קנדהאר שבאפגניסטן. אח'ונדזאדה הוא פתאני. פירוש שמו הוא "מתנת האל".

עם כיבוש קאבול ב־15 באוגוסט 2021, מונה למפקד נאמני האמירות האסלאמית של אפגניסטן והוא משמש כמנהיגה העליון של אפגניסטן.

==קישורים חיצוניים==

==הערות שוליים==

קטגוריה:פעילי הטליבאן
קטגוריה:אפגנים
קטגוריה:פשטונים
קטגוריה:ראשי ארגוני טרור אסלאמי
 קטגוריה:ילידי 1961